पाएं अपने शहर की ताज़ा ख़बरें और फ्री ई-पेपरडाउनलोड करें
सदर थाना क्षेत्र के खरका गांव में एक मई को 70 वर्षीय वृद्ध महिला की कोरोना से मौत के बाद ग्रामीणों ने उसके अंतिम संस्कार को लेकर काफी हंगामा किया। ग्रामीणों ने गांव में उसके अंतिम संस्कार पर विरोध जताया। लाठी-डंडा व पारंपरिक हथियारों से लैस होकर निकले ग्रामीणों ने हंगामा करते हुए कहा कि शव का खरका घाट में अंतिम संस्कार होने नही दी। बाद में प्रशासन ने शव को गुमला लाने के बाद पालकोट रोड स्थित मुक्ति धाम में अंतिम संस्कार कराया। बताया जाता है कि टोटो की उक्त महिला का शनिवार को सुबह कोरोना से निधन हो गया।
दो दिन पूर्व भी महिला के घर के एक अन्य सदस्य की कोरोना से इलाज के दौरान सदर अस्पताल में मौत हो गई थी। वृद्धा की मौत के बाद आसपास के ग्रामीण भयभीत हो गए। इसकी सूचना मिलते ही बीडीओ संध्या मुंडू व सीओ केके मुंडू वृद्ध गांव पहुंचे और कुछ समाजसेवियों की मदद से अंतिम संस्कार के लिए शव को गाड़ी में लादकर खरका नदी स्थित घाट ले गए। घाट में समाजसेवियों ने अंतिम संस्कार के लिए लकड़ी व अन्य सामग्री की भी व्यवस्था की। मगर इसी दौरान खरका व आसपास के गांवों के ग्रामीण मौके पर पहुंच गए और अंतिम संस्कार करने का विरोध किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn